Omumenyi w’amateeka Farah Damji, yazaalibwa ng'ennaku z'omwezi mwenda, mu Gwomwenda mu lukumi mu lwenda nkaaga mu mukaaga. Abasinga obungi bamumanyi nga Farah Dan. Omukyala ono nzaalwa ya Uganda. Ebyembi mumenyi w'amateeka asingisiddwa emisango egiwerako. Mu gyo mulimu obufere wamu n’okumalako abantu emirembe mu Amerika, South Afrika wamu ne Bungereza. Obulamu bwe Damji yazaalibwa mu Uganda mu mwaka gwa lukumi mu lwenda nkaaga mu mukaaga, nga kitaawe yali naggagga eyalina ssente ng'azikola mu kuddaabiriza ebintu n'amayumba. Amir Damji yasenguka ne famire ye n’agenda mu London e Bungereza mu mwaka gwa lukumi mu lwenda mu nsanvu.Obulamu bwe mu ggwanga ly’ Amerika: Mu mwaka gwa lukumi mu lwenda kyenda okutuuka mu lukumi mu lwenda kyenda mu etaano, Damji yali addukanya ekifo we batundira wamu n'okwolesa ebifaananyi mu ssaza ly'e Manhattan ne mu East Hampton. Mu kaseera ako, yali apangisa ekifo we yali asula yekka. Yawa laadiloodi cceeke gye yali afunye nga ya ddoola abiri, gye yali afuddefudde ng'eriko ddoola emitwalo ebiri; cceeke bwe yagaanibwa, laandiloodi yafuna ekiragiro ekyali kimugoba mu nnyumba, era n'awamba n'ebintu bye byonna. Damji oluvannyuma yacupula omukono gw'omulamuzi gwe yali atadde ku bbaluwa, n'akyusa n'ekiragiro, ng'ayagala kuddamu kufuna bintu bye, bye baali bamuwambyeko. Mu mwezi Ogwekkumi, mu mwaka gwa lukumi mu lwenda kyenda mu etaano, Damji yasindikibwa mu kkomera okumala emyezi mukaaga mu bizinga bya Rikers, mu kibuga kya New York, olw'emisango egyo, n'emirala egyali gyekuusa ku kifo gye yali atundira ebifaananyi n'okubyolesa, okubba ebintu ebyali bibalibwamu ssente ennyingi, okubeera n'ebintu ebyali ebijingirire, okukyusakyusa ebiwandiiko bya ofiisi. Yaweebwa ekiragiro ky'okusasula ssente za ddoola za Amerika emitwalo musanvu mu enkumi bbiri, eri abantu abaasinga okukosebwa, n'aweebwa emyaka ena nga singa abeera azzeemu okuzza omusango abeera agenda kuddizibwayo mu kkomera. Mu kaseera ak’okukomekkerezebwa obutaddamu kuzza musago omulala, yaddamu n’azza emisango emirala. Ekyo bwe kyabaawo, ebbaluwa y'okumukwata yayisibwa, era n’asalawo okudduka mu Amerika. Damji yagenda mu ggwanga lya South Afrika. Ng’ali eyo, yaddamu okuzza emisango emirala egyekuusa ku by'ensimbi, egyamuviirako okumutikka ne bamukomyawo.Obulamu bwe mu ggwanga lya Bungereza: Damji oluvannyuma yaddayo mu ggwanga lya Bungereza. Bwe yadda, yatandikirawo, era n'afuuka omusunsuzi w'ebyali bifulumizibwa mu katabo ka akakwata ku byobulamu akayitibwa Another Generation. Enkumi n'enkumi z'abawandiisi, abakubi b'ebifaananyi, n'abalala abaali bakola mu katabo kano baali tebasasulwa olw'emirimu gyabwe, oba nga bwe baaweebwa cceeke, zaali nfu. Mu kaseera ako, yawandiikanga engero ezaatekebwanga ku ttiivi oba mu mawulire, ng'era abantu baali bazitwala ng'entuufu. Muno mwe muli olupapula lwa Birmingham Post, okuwandiika mu lupapula lwa New Statesman, wamu ne mu lupapula lwa The Observer. Mu Gwomwenda, mu mwaka gwa nkumi bbiri mu ebiri, Damji yabba kkaadi eya ssente ku byuma bya bbanka okuva eri eyali amukozesa; kuno yaggyako ssente ezaali ziwera enkumi ssatu mu lwenda mu asatu eza paawuundi ya Bungereza. Yakwatibwa, wabula ne bamuta ku kakalu ka kkooti nga bw'alindirira okuwozesebwa. Bwe yateebwa ku kakalu ka kkooti, yaddamu okubba kkaadi ekozesebwa okutereka ssente okuva ku muntu ayamba okuddukanya ebya bizineensi; nga kuno yaggyako ssente za paawundi ya Bungereza eziwera lukumi mu asatu. Yakwatibwa , wabula era ne bamuta ku kakalu ka kkooti nga bw'alindirira okuwozesebwa. Mu mwaka gwa nkumi bbiri mu ena, bwe yali ateereddwa ku kakalu ka kkooti nga bw'alindirira olunaku lwe banaamuwozesa, yaddamu okubba kkaadi endala ekozesebwa okutereka ssente, nga kuno yaggyako ssente endala; yaddamu okukola obubbi obulala obw’enjawulo. Okuwulirwa kw'emisango egyo gye yazza mu mwaka gwa nkumi bbiri mu ebiri ne mu nkumi bbiri mu ena, kwali kulina okubeerawo mu mwezi Gwokubiri, mu mwaka gwa nkumi bbiri mu etaano. Wabula, ng'okuwulirwa kuno tekunnabeerawo, Damji yakubira omu ku bajulizi abaalina okusalawo omusango guno, ne yeefuula okuva mu bakola okuweereza mu by'okusalawo emisango, n'agamba omujulizi nga bwe yali talina kubeera mu kkooti; era omujulizi ono teyalabikako era okuwulirwa kw'omusango guno ne kwongezebwayo. Omusango guno bwe gwayongezebwayo, Damji yaddamu okubba kkaadi okuterekebwa ssente endala, nga kuno kwe yateeka okuzza obubbi obulala obw'enjawulo. Ng'ennaku z'omwezi kkumi na nnya, mu Gwokutaano, mu mwaka gwa nkumi bbiri mu etaano, Damji yakwatibwa, nga ku luno baagaana okumuta ku kakalu ka kkooti. Oluvannyuma, okuwulirwa kw'omusango gwe kwaliwo, nga kwakomekkerezebwa ng'ennaku z'omwezi kkumi na ssatu, mu Gwekkumi, mu nkumi bbiri mu etaano. Damji yakkiriza ng'emisango gy’obubbi bwe gyali gimusinga, nga kuno kwaliko emirundi kkumi na gumu egy'okufuna ebintu oba obuweereza ng'ayita mu kulimba abantu, n'emirundi ebiri ng'alemesa obwenkanya okubaawo. Ssente zonna ze yabba zaagattibwa era ne zibalirirwamu eza paawundi za Bungereza emitwalo etaano. Damji yasindikibwa amale emyaka esatu n’ekitundu ng'ali mu kkomera. Omulamuzi eyali mu mitambo gy’emisango gino, yannyonnyola Damji ng'ataali w'amazima era eyali abuzaabuza abantu". Damji yateebwa okuva mu kkomera ng'ennaku z'omwezi abiri mu bbiri, mu Gwomusanvu, mu mwaka gwa nkumi bbiri mu mukaaga, okwetaba mu lukuŋƞaana oba mu lukiiko lw'abayigiriza oba abasomesa b'okutendekero lya Open University, wabula nga teyakomawo nga bwe yali yeetagibwa ku lunaku olwo. Yaddamu n'akwatibwa poliisi oluvannyuma lw'ennaku ettaano, ng'ennaku z'omwezi abiri mu musanvu, mu mwezi Gwomusanvu. Bwe yali mu kkomera Damji, yatandika okuwandiika ebyali bimukwatako; yamaliriza okuwandiika oluvannyuma lw'okuteebwa kwe. Akatabo kano kaafulumizibwa, mu mwezi Gwomusanvu, mu nkumi bbiri mu mwenda. Mu kitabo kye kino, Damji akikkaatiriza nga bwe yali addaabiriziddwa, era n'ateeka ebyafaayo bye eby'okubeera omumenyi w'amateeka mu byayita bye. Wiiki eziwerako zaayitwo oluvannyuma lw'okuteebwa kwe okuva mu kkomera, Damji yaddamu okukola obufere obulala. Mu Gwomusanvu, mu nkumi bbiri mu mwenda, Damji yakkiriza okuzza emisango gya mirundi esatu egy'okubeera nga teyali mwesimbu mu bye yawaayo mu kakiiko k’emisango. Mu byobulimba bye yawaayo mwalimu ssente omuntu z'aganyulwamu nga basinziira ku bibeera mu mateeka ezaali ziwera pawundi omutwalo gumu mu kasanvu eza Bungereza. Yayongerako ng'agamba nga bwe gwali gumusinga emirundi ebiri bwe yalimba eyali laadiloodi, nga muno mwe mwali okumufera pawundi kasanvu mu lukaaga mu kinaana mu ttaano. Ng'ennaku z'omwezi abiri mu mwenda, mu Janwali, mu nkumi bbiri mu kkumi, Damji yasindikibwa mu kkomera okumala emyezi kkumi n’etaano. Mu kuwulira omusango, omulamuzi eyali mu mitambo yagamba nti obutali bwesimbu obwali mu musango ogwo bwali bwamaanyi nnyo era ng’agamba nti yali talabanga ku musango gufaanana bwe gutyo mu misango gye yali yaakalamudde. Mu Gwokusatu, mu nkumi bbiri mu kkumi na gumu, Damji yatandikawo kkampuni ya Kazuri Properties. Kampuni eno yatandikawo ekifo abazira we basisinkana, okuyamba abaaliko abajaasi ssaako n'abaawereza mu magye oba abajaasi wabula ne bakomekkerera mu kkomera. Okunoonyereza okwakolebwa ab’amawulire kwazuula nti ekifo kino tekyaliwo, era ne kikomekkereza nga kigamba nti ekigendererwa kya Damji kyali kyakukozesa kakisa ka ssente za gavumenti ze yali ateeka mu kuddaabulula abasibe abaali mu makomera." Kkampuni eno okuva olwo yasaanyizibwawo. Mu mwezi Ogwomwenda, mu mwaka gwa nkumi bbiri mu kkumi n’esatu, Damji yatandikawo kkampuni eyali eyitibwa, ''Coming Home'' mu kibuga Cardiff eky'eggwanga lya Wales; yali agamba kkampuni eno yali egenda kuyamba abakazi oba abakyala okuzuula emirimu. Ebbaluwa eyali erangirira okutongoza kwa kkampuni eno yayita abantu okugenda mu kifo ekyali kiyitibwa Cardiff Castle, ng'egamba nti ssentebe w'ekibiina kya Mear yali agenda kwetaba ku mukolo guno. Okunoonyereza okw'emikutu gya Wales egya yintaneeti kwa kizuula ng'akakiiko akaddukanya ekibuga kino aka City of Cardiff Council, akalina obuvunaanyizibwa ku kizimbe kino, kaali tekakimanyiiko nti waali wagenda kubeerawo omukolo guno, ng'era tekaafuna muntu yenna yali ataddeyo kusaba ng'ayagala kutegekera omukolo mu kifo kino. Okwongerako, Ssentebe w'ekibiina kya ''Mears'' yagamba " tetulina nkolagana yonna eri ku byansimbi ne mukyala Damji, oba ekibiina kye". Kkampuni ya Damji yasaanawo mu mwezi Ogwokuna, mu mwaka gwa nkumi bbiri mu kkumi n’etaano.Ng'ennaku z'omwezi kkumi na mwenda, mu mwezi Ogwomunaana, mu mwaka gwa nkumi bbiri kkumi na mukaaga, Damji yakwatibwa ne bamuteeka mu kkomera okumala emyaka etaano,oluvannyuma lw'okukizuula nti yali atiisatiisa abantu n'okubamalako emirembe enfunda ssatu. Yali yaakamala okubeera nga bamuvunaana omusango ogw'okutiisatiisa abantu ng'ennaku z'omwezi mwenda, mu Janwali mu mwaka gwa nkumi bbiri kkumi n’ena. Yateebwa ku kakalu k'ekkooti oluvannyuma lw'akaseera akatono, wabula bwe yali wabweru ku kakalu k'ekkooti ng'alindiridde kuwozesebwa, yaddamu n'atiisatiisa abantu emirundi ebiri nga kwe kwali n'okubamalako emirembe kwa mirundi ebiri: okumu nga kwa musajja y'omu ng'okwasooka, ate okulala ku basajja ab'enjawulo. Abadde atiisatiisa abantu ng'akozesa erinnya Farah Dan n'amalala mangi ge yeetuuma. Okutiisatiisa n'okumalako abantu emirembe okwasooka kwaliko okukuba amasimu kikumi mu kinaana agaali galimbalimba wamu n'okusindika obubaka ng'akozesa emikutu gya yintaneeti eri abantu abasajja b’akolagana nabo mu bizineensi, wamu ne mikwano gye; ng'awandiika n'okutondawo ebintu ebikyamu ebyali bigamba nga mukyala we bwe yali ayisibwa obubi mu maka; okusindika ebintu eby'obukaba eri mutabani we ow'emyaka ekkumi n’omukaaga; n’okutiisatiisa kw'okubeera nga yali agenda kukabasanya muwala we ow'emyaka omukaaga. Damji baali baamulumirizzaako okubeera nga yali atiisatiisa n'okumalako omuwandisi amanyiddwa nga William emirembe, mu mwaka gwa nkumi bbiri mu ena. William yategeezaako poliisi y'e Bungereza, naye tewali kuwawaabirwa kw'amateeka kwakolebwa kuba okutiisibwatiisibwa kuno n'okumalako emirembe kwaliwo Damji bwe yagoberera William mu ggwanga lya Buyindi. Mu mwezi Gwomwenda, mu mwaka gwa nkumi bbiri mu kkumi na musanvu, bwe yali asibiddwa mu kkomera lya Bronzefield, Damji yajjuza okusaba kw'okuwulirwa eri minisitule y'obwenkanya. Okusaba kuno kwali kwa kufuna bubaka obukwata ku bakazi abasibe nga balabirirwa abakozi ababeera balondedwamu. Minisitule yagaana okusaba kuno, ng'egamba kwali kunyiiza. Mu mwezi Ogwokubiri, mu mwaka gwa nkumi bbiri mu kkumi na munaana, Damji yawakanya okusalawo okwo era n’asaba minisitule ya woofiisi y'omubaka w'ebyempuliziganya. Ng'ennaku z'omwezi mukaaga, mu mwezi Ogwomukaaga, mu mwaka gwa nkumi bbiri mu kkumi na munaana, ofiisi y'omubaka w'ebyempuliziganya, yawagira okusalawo kwa minisitule, n'eyongerako ng'egamba nti Damji olulimi lwe yakozesa lwali luvuma nti era Damji yalina ensonga z'obuntu eri abantu abo kinnoomu, abaali mu kusaba kwe". Ng'ennaku z'omwezi nnya, mu Gwomusanvu, mu mwaka gwa nkumi bbiri mu kkumi na munaana, Damji yateekayo okusaba kwe eri wofiisi y'omubaka w'ebyempuliziganya, okusalawo ddi okuwulirwa kw'omusango guno lwe kwalina okubeerayo; ng'ennaku z'omwezi abiri mu musanvu, mu mwezi Ogwekuminoogumu, mu mwaka gwa nkumi bbiri kkumi na munaana, akakiiko akatabaganya obutakkaanya kaagana okukkiriza okusaba kwe. Ng'enaku z'omwezi kkumi na mwenda, mu Gwekkumi, mu mwaka gwa nkumi bbiri mu kkumi na munaana, Damji yalabikako mu kkooti nga bamulumiriza okubeera nga yamenya amateeka ga kkooti ge yali yamuteekako nga gamutangira obutabeerako bintu by'akola. Mu mwezi Gwomukaaga, mu mwaka gwa nkumi bbiri mu abiri mu gumu, Damji yatandika okuwulira kwe okw'ekkooti y'amateeka eri ekitongole ekiweereza abantu mu byobulamu, nga kigamba nti baali balemereddwa okumujjanjaba obulwadde bw'omutwe bwe yali alina ng’ali mu kkomera. Omukyala ono abaamawulire abamu baali bamuyita omukazi omufere ate abalala nga bamuyita ''omukazi w'omukibuga ky'e London ow'obulabe''. Bino byaliwo mu mwaka gwa nkumi bbiri mu abiri mu gumu. Eggwanga lya Ireland lisaba addizibweyo mu ggwanga gye yaddiza emisango Bwe yali mu kibuga London ng'alumizibwa okubeera nga yaliko emisango gye yali azizza, egy'okumenya amateeka ga kkooti agaali gamutangira obutabeerako by’akola, Damji yadduka mu ggwanga lya Ireland mu Gwokubiri, mu nkumi bbiri mu abiri, ng'eno gye yakwatibwa mu Gwomunaana. Ekkooti enkulu ey'eggwanga lya Ireland yalagirwa addizibweyo mu Bungereza mu Janwali, mu nkumi bbiri mu abiri mu ebiri. Damji yali agamba era ng'akaayana ng'obujjanjabi obwali bumuweebwa mu makomera ga Bungereza bwe bwali tebumatiza byetaago bye era bw’atyo ng’ayagala kusaba okuddizibwayo gye yali azizza emisango.